Peetruse salgamine

pisi|Gavriil Kozlov. Apostel Peetruse salgamine (Отречение апостола Петра)
pisi|Gerard Seghers. Püha Peetruse salgamine. Õli lõuendil. Umbes 1620–1625. North Carolina Museum of Art
pisi|Gerard Seghers. 1628
pisi|Gerard van Honthorst, 1622–1624

Peetruse salgamine on kõigis neljas kanoonilises evangeeliumis (Mt 26:69–75, Mk 14:66–72, Lk 22:55–62, Jh 18:15–18, 25–27) jutustatud episood,O. Cullmann, Gerhard Kittel; Gerhard Friedrich (toim). Theological Dictionary of the New Testament, kd VI, tlk Geoffrey William Bromiley, Wm. B. Eerdmans 1969, ISBN 978-0-8028-2248-2, lk 105. milles Peetrus pärast Jeesuse kinnivõtmist salgas teda, nagu Jeesus oli ette kuulutanud. Peetrus salgas Jeesust kolm korda hirmust, et ka tema võetakse kinni. Kui ta kuulis kuke kiremist, tulid tal õpetaja sõnad meelde ja ta puhkes kibedalt nutma.

Kõik neli evangeeliumi väidavad, et pühal  õhtusöömaajal kuulutas Jeesus ette, et Peetrus salgab, et ta teda tunne, öeldes, et Peetrus ütleb temast lahti, enne kui kukk järgmisel hommikul kireb.Mõnes Markuse evangeeliumi käsikirjas ütleb Jeesus, et enne kui kukk on kaks korda kukkunud, salgab Peetrus teda kolm korda.  Kukk kireb, kui Peetrus läheb pärast Jeesuse salgamist ülempreestri teenijatüdruku ees ülempreestri õuest eeskotta, ja kireb uuesti kohe pärast seda, kui ta salgas Jeesust väikese rühma inimeste ees. 
Pärast Jeesuse kinnivõtmist salgas Peetrus kolm korda, et ta teda tunneb. Pärast kolmandat salgamist kuulis ta kuke kiremist ja talle tuli meelde Jeesuse ettekuulutus, samal ajal kui Jeesus pöördus ja vaatas talle otsa. Seepeale puhkes Peetrus kibedasti nutma.Pheme Perkins,  Peter: Apostle For The Whole Church, Bloomsbury 2000, ISBN 978-0-567-08743-0, lk 85.Johannese evangeeliumis Peetrus ei reageeri kuke kiremisele; erinevalt sünoptilistest evangeeliumidest ei mainita seal Jeesuse ettekuulutuse meeldetulekut ega kahetsust.Pheme Perkins. Peter: apostle for the whole church, 2000, lk 85. ISBN 0-567-08743-3 Seda viimast episoodi nimetatakse Peetruse kahetsuseks.Johann Peter Lange. The Gospel According to Matthew, New York: C. Scribner 1865, lk 499.</ref>Mark J. Boda, Gordon T. Smith. Repentance in Christian theology, 2006. ISBN 0-8146-5175-5, lk 110.

Episood on osa Kristuse kannatusloost ja järgneb Jeesuse kinnivõtmisele Ketsemanis pärast Juuda suudlust. See toimus ööl vastu reedet.

Seda teemat on hiljem kujutatud muu hulgas varajastes oratooriumides ja kujutavas kunstis, näiteks itaalia kunstniku Caravaggio 1610. aastal valminud õlimaalil "Püha Peetruse lahtiütlemine" ("Negazione di San Pietro"). Peetruse salgamise ja hilisema kahetsuse tormilised tunded on sajandeid olnud suurte kunstiteoste teemaks. Nende seas on Caravaggio maal "Püha Peetruse lahtiütlemine", mis asub Metropolitani Kunstimuuseumis. Nendel sündmustel põhinevad ka stseenid filmides Jeesuse Kristuse elu ja surma kohta (näiteks filmis "The Passion of the Christ", kus  Peetruse rollis on Francesco De Vito). Neile viitavad heliteosed, nii religioossed kui ka ilmalikud. 

Kukest on saanud üks Peetruse atribuutidest kristlikus kunstis (vt pühakute atribuudid).

 Kujutamine Piiblis 
pisi|Peetruse salgamise ettekuulutus. Mosaiik Ravenna Sant'Apollinare Nuovo basiiilikas

Kannatusloos jutustavad evangeeliumid, et Jeesus kuulutas kinnivõtmise eel pühal õhtusöömaajal või teel Õlimäele ette, et tema lähedane jünger Peetrus salgab ta samal ööl, enne kui kukk kireb, kolm korda. Peetrus eitas seda ja kinnitas hoopis, et jääb oma Issandale tema kannatuste teel truuks ning on vajaduse korral valmis tema eest isegi surema. Ja Jeesus ütles neile: „Teie kõik taganete minust, sest kirjutatud on: Ma löön karjast, ja lambad pillutatakse laiali. Kuid pärast minu ülesäratamist lähen ma teie eele Galileasse.” Aga Peetrus vastas talle: „Kui ka kõik taganevad, siis mina küll mitte!” Ja Jeesus ütles talle: „Tõesti, ma ütlen sulle, täna, selsamal ööl, enne kui kukk kaks korda laulab, salgad sina mu kolm korda ära. Aga tema ütles eriti kindlalt: „Kui ma ka peaksin koos sinuga surema, mina ei salga sind mitte!” Nõndasamuti ütlesid ka kõik teised. (Mk 14:27–31) Siis ütles Jeesus neile: „Teie kõik taganete minust täna öösel, sest kirjutatud on: Ma löön karjast, ja karja lambad pillutatakse laiali. Kuid pärast oma ülesäratamist lähen ma teie eele Galileasse.” Aga Peetrus kostis: „Kui ka kõik taganevad sinust, ei tagane mina eluilmaski!” Jeesus lausus talle: „Tõesti, ma ütlen sulle, täna öösel, enne kui kukk laulab, salgad sina mu kolm korda ära.” Peetrus ütles talle: „Kui ma ka peaksin koos sinuga surema, mina ei salga sind mitte!” Samamoodi ütlesid ka kõik teised jüngrid. (Mk 26:31–35) Siimon, Siimon, vaata, saatan on väga püüdnud sõeluda teid nagu nisu! Aga mina olen sinu pärast Jumalat palunud, et su usk ei lõpeks. Ja kui sa ükskord pöördud, siis kinnita oma vendi!” Peetrus ütles talle: „Issand, ma olen valmis minema sinuga niihästi vangi kui surma!” Jeesus aga ütles: „Ma ütlen sulle, Peetrus, kukk ei laula täna enne, kui sa oled kolm korda salanud, et sa mind tunned!” (Lk 22:31–34) Siimon Peetrus küsis temalt: „Issand, kuhu sa lähed?” Jeesus vastas: „Kuhu mina lähen, sinna ei saa sina mulle praegu järgneda, aga sa järgned hiljem.” Peetrus ütles talle: „Issand, miks ma siis praegu ei saa sulle järgneda? Ma annan oma elu sinu eest.” Jeesus vastas: „Kas sina annad oma elu minu eest? Tõesti, tõesti, ma ütlen sulle, kukk ei laula enne, kui sina oled mind juba kolm korda salanud. (Jh 13:36–38) Luuka evangeelium lisab salgamisennustuse ette kaks salmi, kus Jeesus ütleb Peetrusele, et kõik jüngrid on Saatana poolt ohustatud, ent ta on palvetanud, et Peetruse usk ei lakkaks; ja kui Peetrus uuesti pöördub, peab ta oma vendi kinnitama (Lk 22:31–32).

Et Jeesuse vangivõtmist ära hoida, tõmbas Peetrus Jh 18:10 järgi mõõga ja raius ülempreestri teenril Malkusel kõrva ära: Siimon Peetrus, kellel oli mõõk, tõmbas selle nüüd välja ning lõi ülempreestri orja ja raius ära ta parema kõrva; orja nimi oli Malkus. Kõrva äraraiumist mainitakse ka Mk 14:47, kuid seal ei nimetata selle teo toimepanijat: Ent üks juuresolijaist tõmbas mõõga ja lõi ülempreestri sulast ning raius ta kõrva ära. Jeesus taunis seda vägivaldset tegu: Siis ütles Jeesus talle: „Pista oma mõõk tuppe tagasi, sest kõik, kes mõõga tõmbavad, mõõga läbi hukkuvad! (Mt 26:52) Aga Jeesus kostis: „Jätke see!” Ja ta puudutas tema kõrva ja tegi ta terveks. (Lk 22:51) Jeesus ütles siis Peetrusele: „Pista mõõk tuppe! Eks ma pea jooma sellest karikast, mille Isa mulle on andnud?” (Jh 18:11). Nagu kõik teised jüngrid, põgenes ka Peetrus: Aga see kõik on sündinud, et prohvetite kirjad läheksid täide. Siis põgenesid kõik jüngrid, jättes tema maha. (Mt 26:56)

Kolm salgamist
Pärast Jeesuse kinnivõtmist viidi ta ülempreester Kaifase (Johannese evangeeliumi järgi Hannase) õue. Peetrus järgnes talle eemalt ülempreestri õueni, kuid jäi õue, istudes koos teenritega (Markuse ja Luuka järgi tule ääres). Seal tuli tema juurde üks teenijatüdruk (Markuse järgi ülempreestri teenijatüdruk) ja ütles: „Ka sina olid Jeesusega, selle naatsaretlase Jeesusega.“ Jh 18:15–17 järgi oli Peetrus sel hetkel veel väljas ega olnud õue sisse tulnud. Ta oli  koos teise jüngriga (teda samastatakse Johannese endaga), kes tundis ülempreestrit ja kelle vahendusel ta pääses Hannase õue. Ära tundis ta uksehoidjatüdruk, kelle juurest teda püüdis sisse viia Kaifase tuttav apostel, keda tavaliselt peetakse jutustajaks, apostel Johanneseks. Seal salgas Peetrus Õpetaja esimest korda kõigi ees. Aga Siimon Peetrus ja üks teine jünger järgnesid Jeesusele. See jünger oli ülempreestri tuttav ja ta läks koos Jeesusega ülempreestri õue. Peetrus seisis aga väljas ukse ees. Siis väljus see teine jünger, kes oli ülempreestri tuttav, ja kõneles uksehoidjatüdrukuga ning viis Peetruse sisse. Uksehoidjatüdruk ütles nüüd Peetrusele: „Eks sinagi ole üks selle inimese jüngreid?” Tema ütles: „Ei ole.”.  Markuse järgi (kuigi mitte kõigis käsikirjades) laulis kukk seejärel esimest korda. 
 Seejärel tunti Peetruse  ära jälle teenijatüdruk (Matteuse järgi teine, kes nägi teda, kui ta oli väravast välja läinud; Markuse järgi sama teenijatüdruk) või keegi mees (Luuka ja Johannese järgi; viimase järgi soojendasid nad end koos teenritega tule ääres). Siis salgas Peetrus Jeesust teist korda. Nii oli ta oma usujõudu selgelt üle hinnanud ja kukkus oma Issandale truuduse näitamises läbi juba esimesel proovilepanekul.
 Pärast tuldi Peetruse juurde ja öeldi, et ta on kindlasti olnud koos Jeesusega, sest ta räägib nagu galilealane (Matteuse, Markuse ja Luuka järgi). Johannes ei maini murret, küll aga ütleb, et Peetruse juurde tuli üks ülempreestri orjadest, kelle sugulane oli Malkus, kellel Peetrus Ketsemanis kõrva maha oli raiunud, ja tundis ta ära. Peetrus salgas Jeesust kolmandat korda ning siis kires kukk (Markuse järgi teist korda), tuletades Peetrusele meelde Jeesuse ettekuulutust. 

 Salgamiste kirjeldus evangelistidel
+Esimene salgamineTeine salgamineKolmas salgamine215pxPeetrus lõkke ääres. Fragment neljaosalisest ikoonist. 15.–16. sajand. Novgorod200pxPeetrus ja teenijatüdruk. Simon Bening220pxPeetrus kuuleb kuke kiremist. Carl Bloch  Matteuse evangeelium  (Mt 26:69–75) <center>70px  Aga Jeesuse vangistajad viisid ta ülempreester Kaifase juurde, kuhu olid kogunenud kirjatundjad ja vanemad. Peetrus järgnes talle eemalt kuni ülempreestri õueni, läks sisse ja istus maha teenijate juurde, et näha, kuidas asi lõpeb. (…) Peetrus istus aga väljas õuel. Ja ta juurde astus üks teenijatüdruk ja ütles: „Ka sina olid galilealase Jeesusega.” Aga tema salgas kõigi ees: „Ma ei mõista, mida sa räägid!” Kui ta läks aga värava poole, nägi teda teine teenijatüdruk ja ütles neile, kes seal olid: „Tema oli naatsaretlase Jeesusega.” Ja taas salgas ta vandega: „Ma ei tunne seda inimest!” Üsna varsti ütlesid aga sealviibijad Peetrusele ligi astudes: „Tõesti, ka sina oled üks nende seast, sest su kõneviiski annab su ära.” Siis hakkas ta hirmsasti sajatama ja vanduma: „Ma ei tunne seda inimest!” Ja kohe laulis kukk ja Peetrusele tuli meelde, mis Jeesus oli öelnud: „Enne kui kukk laulab, salgad sina minu kolm korda ära.” Ja sealt lahkudes puhkes ta kibedasti nutma. Markuse evangeelium (Mk 14:66–72) <center>65pxJa nad viisid Jeesuse ülempreestri ette. Ja kõik 
ülempreestrid ja vanemad ja kirjatundjad tulid kokku. Ja Peetrus järgnes talle eemalt ülempreestri õueni. Ja ta istus koos sulastega ja soojendas ennast tule paistel.(…) Ja kui Peetrus oli all õues, tuli üks ülempreestri teenijatüdruk ja, nähes Peetrust ennast soojendamas, ütles tema otsa vaadates: „Ka sina olid selle Naatsaretlase Jeesusega.” Aga tema salgas: „Ma ei mõista ega saa aru, mida sa kõneled!” Ja ta läks sealt välja eesõue.Ja nähes teda seal, hakkas sama teenijatüdruk jälle ütlema juuresseisjatele, et see on üks nende seast. Aga Peetrus salgas taas.Ja üsna varsti ütles üks juuresseisjaid taas Peetrusele: „Tõesti, sina oled nende seast, sinagi oled ju galilealane!” Tema hakkas aga sajatama ja vanduma: „Ma ei tunne seda inimest, kellest teie räägite!” Ja kohe laulis kukk teist korda. Ja Peetrusele tuli meelde lause, mis Jeesus oli talle öelnud: „Enne kui kukk kaks korda laulab, salgad sina mu kolm korda ära!” Ja ta puhkes nutma. Luuka evangeelium(Lk 22:54–62) <center>55pxAga nad võtsid Jeesuse kinni ja viisid ära ja tõid ülempreestri 
majja. Ent Peetrus järgnes eemalt. Ja kui nad keset õue tule süütasid ja üheskoos maha istusid, istus ka Peetrus nende sekka. Aga üks teenijatüdruk nägi teda tule valgel istuvat ja ütles ainiti tema peale vaadates: „Ka tema oli koos Jeesusega.” Peetrus aga salgas: „Naine, ma ei tunne teda.”Natukese aja pärast lausus üks mees Peetrust nähes: „Ka sina oled nende seast.” Peetrus aga lausus: „Inimene, ma ei ole.” Ja umbes tund aega hiljem kinnitas seda keegi teine: „Tõepoolest, ka tema oli Jeesusega, ta on ju galilealane.” Peetrus aga ütles: „Inimene, ma ei mõista, mida sa räägid.” Ja otsekohe, kui ta alles rääkis, laulis kukk. Ning Issand pöördus ja vaatas Peetrusele otsa ja Peetrusele tuli meelde Issanda sõna, kuidas ta temale oli öelnud: „Enne kui täna kukk laulab, salgad sina mu kolm korda ära.” Ja sealt välja minnes puhkes ta kibedasti nutma. Johannese evangeelium(Jh 18:15–18, 25–27) <center>55pxAga Siimon Peetrus ja üks teine jünger järgnesid Jeesusele. See jünger oli ülempreestri tuttav ja ta läks koos Jeesusega ülempreestri õue. Peetrus seisis aga väljas ukse ees. Siis väljus see teine jünger, kes oli ülempreestri tuttav, ja kõneles uksehoidjatüdrukuga ning viis Peetruse sisse. Uksehoidjatüdruk ütles nüüd Peetrusele: „Eks sinagi ole üks selle inimese jüngreid?” Tema ütles: „Ei ole.” Aga orjad ja sulased olid teinud lõkke, sest oli külm, ja seisid ning soojendasid end. Ja ka Peetrus seisis nende seas ja soojendas end. (…) Aga Siimon Peetrus seisis seal ja soojendas end. Nad ütlesid nüüd talle: „Eks sinagi ole üks tema jüngreid?” Tema aga salgas ja ütles: „Ei ole.” Üks ülempreestri orje, selle sugulane, kelle kõrva Peetrus oli ära raiunud, ütles: „Eks mina näinud sind temaga koos aias?” Siis salgas Peetrus jälle, ja kohe kires kukk.+

Luuka evangeelium kujutab Peetrust Markuse evangeeliumiga võrreldes mõnevõrra leebemalt: ta ei lase tal salgamisel kasutada vandevormeleid ning mainib ainsana, et pärast kolmandat salgamist Jeesus pöördus ja heitis Peetrusele meeldetuletava pilgu.

Peetruse kahetsus
Siis puhkes Peetrus nutma ja väljendas sellega oma sügavat kahetsust.
pisi|Apostel Peetrus ja kukk. Mokvi nelikevangeelium (1300)
pisi|<center>Apostel Peetrus ja kukk. Hludovi psalter (umbes 850)
pisi|El Greco. Püha Peetruse pisarad. 1580
Peetrus ei unustanud kunagi oma reetmist. Tema õpilane püha Klemens jutustab, et kogu ülejäänud elu jooksul laskus Peetrus kesköise kukekiremise ajal põlvili ja kahetses oma salgamist, uputades end pisaratesse, kuigi Issand ise oli talle varsti pärast ülestõusmist juba andestanud.

On säilinud ka pärimus, mille järgi apostel Peetruse silmad olid sagedasest ja kibedast nutust punased.Серафим Слободский.Отречение апостола Петра,  pravoslavie.ru..

AndestusKui nad nüüd olid einet võtnud, ütles Jeesus Siimon Peetrusele: „Siimon, Johannese poeg, kas sa armastad mind rohkem kui need?” Peetrus ütles talle: „Jah, Issand, sina tead, et sa oled mulle armas.” Jeesus ütles talle: „Sööda mu tallesid!” Tema ütles talle veel teist korda: „Siimon, Johannese poeg, kas sa armastad mind?” Ta vastas talle: „Jah, Issand, sina tead, et sa oled mulle armas.” Jeesus ütles talle: „Hoia mu lambaid kui karjane!” Tema ütles talle kolmandat korda: „Siimon, Johannese poeg, kas ma olen sulle armas?” Peetrus jäi kurvaks, et Jeesus küsis temalt kolmandat korda: „Kas ma olen sulle armas?” Ja ta ütles temale: „Issand, sina tead kõik, sina tead, et sa oled mulle armas.” Jeesus ütles talle: „Sööda mu lambaid!Peetrus mõistis Jeesuse küsimusi alguses etteheitena oma kolme salgamise eest (ka sellepärast, et Jeesus kasutas tema vana nime Siimon. Hiljem hakati seda võtma Jeesuse lunastava teona, mis võimaldas Peetrusel kaasjüngrite ees tunnistada, et ta tõepoolest armastab oma Issandat, ning nii taastada täielikult oma koha usukogukonnas.

Otto Böcheri arvates tekitas Pauluse kõrval kõige tähtsama Jeesuse Kristuse apostli läbikukkumine algkristluses veel kümneid aastaid hiljemgi sellist pahameelt, et seda tuli teoloogiliselt töödelda näiteks selle stseeni lisamisega. 

Pavel Florenski kritiseerib lõigu Jh 21:15–17 katoliiklikku tõlgendust Peetruse apostliseisuse taastamisena või talle teiste apostlite seas erakorraliste volituste andmisena. Ta märgib, et algtekstis räägitakse Kristuse kahes esimeses küsimuses armastusest agaape (üldinimliku armastuse) mõttes, kolmandas philía (sõbrakiindumuse) mõttes. Florenski teeb järelduse, et see kirjakoht räägib Kristuse isiklikest suhetest Peetrusega, kes oli oma salgamisega tema sõbraarmastuse reetnud ja kellele ta nüüd andeks andis.Флоренский П.  Столп и утверждение истины, М.  1914, lk 403–405..

Taust
Suure osa neist kolmest aastast, mil Jeesus tegi oma kuulutus- ja õpetamistööd ning kogus ja õpetas jüngreid, oli ta õpetlaste ja preestrite tähelepanu all, nad kritiseerisid ja ahistasid teda. Tema õpetust peeti mõnikord hereetiliseks ning sellel, et ta kogus enda ümber jüngreid, kahtlustati poliitiliseks motiivi. Jeesuse kinnivõtmine ja kohtumõistmine tema üle olid selle vaenulikkuse kulminatsioon.

Peetrus oli üks Jeesuse kaheteistkümnest kõige lähemast jüngrist. Ta salgas Jeesust siis, kui teda süüdistati selles, et ta oli olnud "Jeesusega". See tähendab, et ta oli olnud Jeesuse jünger. Matteuse evangeelium ütleb, et Peetrus salgas Jeesust "kõigi ees", st ta andis avaliku tunnistuse ja kinnitas seda vandega (Mt 26:72: Ja taas salgas ta vandega: „Ma ei tunne seda inimest!”). Matteus rõhutab kogu oma evangeeliumis avalikku tunnistamist kui jüngriks olemise olemuslikku osa, öeldes (Mt 10:32–33): Igaüht nüüd, kes mind tunnistab inimeste ees, teda tunnistan ka mina oma Isa ees, kes on taevas. Aga igaühe, kes iganes minu ära salgab inimeste ees, tema salgan ära ka mina oma Isa ees, kes on taevas. Peetruse salgamises on otsene vastuolu jüngriks olemise olemusega, nagu Matteus seda kirjeldab.Stephen J. Binz. The Passion and Resurrection Narratives of Jesus: A Commentary, Liturgical Press 1989, ISBN 978-0-8146-1771-7, lk 54.

Matteus on juba ülalpool edasi andnud ka Jeesuse õpetuse, mis keelab vandumist: Veel olete kuulnud, et muistsele põlvele on öeldud: „Sa ei tohi valet vanduda!” ja „Issandale antud vandeid tuleb pidada!” Aga mina ütlen teile: Ärge vanduge üldse, ei taeva juures, sest see on Jumala troon, ega maa juures, sest see on tema jalgealune järg, ega Jeruusalemma juures, sest see on suure Kuninga linn! Ära vannu ka oma pea juures, sest ise ei saa sa ühtegi juuksekarva valgeks või mustaks teha! Iga teie „jah” olgu „jah” ja iga „ei” olgu „ei”, aga mis üle selle, see on kurjast. (Mt 5:33–37)

Ajaloolisus
Mõned teadlased ja teoloogid kahtlevad Peetruse salgamise loo ajaloolisuses. Mõned eksegeedid peavad seda mitteajalooliseks teoloogiliseks väiteks, mis ei pärine jumalikust ilmutusest ega ole ka muul moel autoriteeti. Sel juhul tekib küsimus, kes ja miks selle loo välja mõtles ja evangeeliumidesse lisas.

Seda, et Peetruse salgamine oli põhijoontes ajalooline sündmus, oletavad teiste seas Otto BöcherOtto Böcher. Petrus I. – Theologische Realenzyklopädie, kd 26 (1996), lk 269. ja Lothar WehrLothar Wehr. Petrus, Apostel. – Lexikon für Theologie und Kirche, 3. trükk, kd 8 (1999), vg 91.. 

Mõnede uurijateNäiteks E. Linnemann. Studien zur Passionsgeschichte, 1970, lk 85. arvates on selle episoodi ajaloolisus kahtlane, kuid see arvamus ei ole läbi löönud.Michael Wolter. Petrus I (Gestalt). Reallexikon für Antike und Christentum, kd 27 (2016), vg 390.

John P. Meier väidab, et piinlikkuse kriteeriumi järgi on selle loo autentsus tõenäoline, kuid see võis ka olla asendus Peetruse mingile veel suuremale eksimusele. John P. Meier. A Marginal Jew, Yale University Press 2009, lk 170.

 Teoloogilised kommentaarid 
Peetruse salgamist ja sellest tulevat hingepiina on kajastatud teoloogilistes kommentaarides. Kirjeldades Peetruse saabumist ülempreestri majja, tõstatab Lopuhhini Piibli-kommentaar juba enne salgamissündmuse käsitlemist küsimuse apostli hingeseisundist: "See, mis toimus seespool, Peetruse hinges, jäi kõigile märkamatuks; väliselt oli näha ainult seda, et ta soojendas end tule ääres! Loomulikult pidi Peetrus füüsilise leegi läheduses oma sisemist leeki jõuliselt summutama ja vaos hoidma, lihtsalt selleks, et mitte reeta ennast ja oma kavatsusi. Ta oli olukorras, milles on inimene, kes kaldal näeb uppujat, ilma et tal oleks jõudu ja vahendeid, et teda kuidagi aidata. See heade ja armastavate inimeste üks piinavamaid seisundeid. See, milliseid hingepiinu Peetrus tule ääres läbi elas, jääb inimeste silmade eest varjatuks."Толковая Библия Лопухина. Евангелие от Матфея, lopbible.ru..

Theophylaktos Ohridist peatub üksikasjalikult Peetrust paljastada püüdva teenijatüdruku kujundi tõlgendusel: "Peetruse paljastab teenijatüdruk, st inimlik nõrkus, midagi madalat ja orjadele sobivat."
Феофилакт Болгарский. Толкование на Евангелие от Матфея. Peetrusele aru pähe pannud kukk on Theophylaktose arvates "Kristuse sõna, mis ei luba meil end lõdvaks lasta ega magama jääda, vaid ütleb: "valvake" ja "tõuse üles, magaja!".

pisi|Robert Leinweber. Peetrus lahkub pisarates ülempreestri õuelt
Evangelistid asetavad Peetruse salgamisstseeni erinevalt Suurkohtu kohtumõistmise sündmuste konteksti erinevalt. Sünoptilised evangeeliumid esitavad kõik kolm salgamist järjest, ilma vahepausideta (ainult Luukas märgib, et teise ja kolmanda salgamise vahel möödus umbes tund: Lk 22:59: Ja umbes tund aega hiljem kinnitas seda keegi teine: „Tõepoolest, ka tema oli Jeesusega, ta on ju galilealane.”). Seejuures paigutab evangelist Luukas salgamise ülempreestri juures toimuva Kristuse üle kohtumõistmise ette, Markus aga selle järele. On märgitud, et Luuka versioon on usutavam: "Tõenäoliselt toimus enne Peetruse salgamine ning alles seejärel Kristuse hukkamõistmine, sest vaevalt oleks sellise otsuse saanud teha enne hommikut: Suurkohtu liikmetel läks tarvis aega, et piisavas koosseisus koguneda ja nii tähtsat asja korralikult arutada."Толковая Библия Лопухина. Евангелие от Луки., lopbible.ru.

Uue Testamendi kirjeldused Peetruse salgamisest rõhutavad sündmuse dramaatilist kulgu. Algul küsitleb Peetrust üks teenijatüdruk ja lõpuks rahvahulk. Tema salgamine viitab alguses teadmatusele, kellest on jutt, seejärel lisab ta salgamisele vande  ja lõpuks eitab sajatamisega täielikult, et on Jeesust kunagi tundnud.

Luuka evangeeliumi jutustus rõhutab sündmuste loogilist järgnevust ja näitab Jeesuse ja Peetruse emotsionaalset ühendust pilgu kaudu, mis viib jüngri kahetsuseni. Iga evangelist esitab sündmused oma vaatenurgast, tuues välja erinevaid üksikasju, mis rikastavad terviku mõistmist. "Mõtlen sageli, mu Kristus, kui magusad ja kui armsad paistavad Sinu silmad sellele, kes Sind armastab, ja Sina, mu aare, tahad vaadata armastusega. Mulle tundub, et üksainus kord seda nii tasast pilku hingedele, keda  Sa pead omaks, on küllaldane tasu paljude aastate teenimise eest.Teresa Ávilast, Exclamaciones 14. Peetruse pisarad on loomulik reaktsioon õilsatel südametel, keda liigutab Jumala arm. Katoliku kiriku õpetuses nimetatakse seda südamekahetsuseks: "Hinge valu ja tehtud patu vihkamine koos otsustavusega enam mitte pattu teha."Trento kirikukogu.De paenitentia, 4. peatükk.

Rääkides Peetruse pisaratest meeleparanduse sakramendi kontekstis, ütles püha Ambrosius: "Kirikus on vesi ja pisarad: ristimise vesi ja patukahetsuse pisarad". Traditsiooniliselt on kahetsuspisarad hakanud sümboliseerima nii leina kui ka lohutust, nii patukahetsust kui ka andekspalumist.<ref>Mark J. Boda,  Gordon T. Smith. Repentance in Christian Theology, Liturgical Press2006, ISBN 978-0-8146-5175-9.

Justus Knecht ütleb: "Peetruse langemise põhjused olid järgmised: 1. 
Ta ei vältinud patu lähedasi ajendeid, sest langemise ajal oli ta Jeesuse vaenlaste seltskonnas. Kui ta oleks nende hulgast lahkunud juba pärast esimest salgamist, poleks ta nii sügavale langenud. Kes armastab hädaohtu, see hukkub selles (Jeesus Siirak 3:27). 2. Ta oli pööranud liiga vähe tähelepanu meie Issanda hoiatussõnadele: saatan on väga püüdnud sõeluda teid nagu nisu! … kukk ei laula täna enne, kui sa oled kolm korda salanud, et sa mind tunned!; ja ta usaldas liiga palju iseennast: "Kui ka kõik taganevad, siis mina küll mitte! ... Ma annan oma elu sinu eest.  Kui ta need sõnad ütles, mõtles ta neid tõsiselt, sest Peetrusel oli väga kindel usk meie Issandasse ja tuline armastus Tema vastu; kuid ta ei oleks tohtinud unustada, et ta on nõrk inimene ja ilma Jumala armuta ei suuda ta ustavaks jääda. Üsna pisut aega enne seda oli meie Issand öelnud talle, kui nad kõndisid Õlimäele: „minust lahus ei suuda te midagi teha“. 3. Seega langes ta liialdatud enesekindluse tõttu ja sellepärast, et ta eiras meie Issanda manitsust: „Valvake ja palvetage, et te ei satuks kiusatusse!“" Friedrich Justus Knecht. A Practical Commentary on Holy Scripture, B. Herder. 1910.  ptk LXXII. The Denial and Repentance of Peter — The Despair of Judas.

Roger Baxter ütleb: "Mõne tunni eest oli Peetrus öelnud: „Kui ma ka peaksin koos sinuga surema, mina ei salga sind mitte!”,  kuid nüüd, oh häda, salgab ta juba ühe naise esimese sõna peale häbi ja hirmu tõttu, et on Jeesust kunagi tundnud. Kui palju on tänapäeval inimesi, kes mitte mingist alandlikkusest, vaid puhtalt kartusest, mida maailm ütleb, kardavad tunnistada mingitki kristlikku või vooruslikku tegu ja end Kristuse järgijaks tunnistada!" Roger Baxter. St. Peter's Denying Christ. – Meditations For Every Day In The Year, New York: Benziger Brothers 1823. :en:wikisource:Meditations_For_Every_Day_In_The_Year/From_Septuagesima_Sunday_To_Easter#196

Palve
Piiskop Lancelot Andrewes koostas järgmise palve: "Issand Jeesus Kristus, vaata meie peale nende silmadega, millega Sa vaatasid Peetrust kojas, et me kahetseksime nagu Peetrus ja saaksime sama armastuse läbi andeks, Sinu lõputu halastuse nimel. Aamen."Jonathan Aitken. Prayers for People Under Pressure, Bloomsbury Academic 2006,  ISBN 978-0-8264-8275-4.

Traditsioonid
1991. aastal Johannes Paulus II poolt sisse seatud pühakirja ristiteel, mis on ristitee üks versioon ja mida käiakse igal vaiksel reedel Roomas Colosseumis, on neljas peatus Peetruse salgamine.Jesus is denied by Peter, Stations of the Cross, vatican.va.

Jeruusalemmas peatutakse suure nädala ajal mõnel vigiilial kohas, mida traditsiooniliselt peetakse Peetruse kahetsuse paigaks. See asub ülempreester Kaifase maja lähedal.James Monti. The week of salvation: history and traditions of Holy Week, Our Sunday Visitor 1993, ISBN 978-0-87973532-6, lk 150.

Gnostitsism
Kolm "eitust" esinevad ka Nag Hammadi kirjade hulka kuuluvas gnostilises Peetruse ilmutuses, kuid rollid on ümber pööratud: need on asetatud meditatsiooni ja Meistri sisemise nägemise konteksti. Jeesus eitab seal Peetrust apokalüpsises "kolm korda sel ööl", öeldes, et ta ei ole veel valmis sisemiseks nägemiseks (72,5). Nii "kolm korda" eitamise kui ka motiiv "sel ööl" viitab kanoonilisele Peetruse salgamisele.

Kunstis
Sel teemal on sajandeid loodud kunstiteoseid.  Seda on kujutatud mitmesugustes meediumites ja tehnikates alates 6. sajandi mosaiigist Ravenna Sant'Apollinare Nuovo basiilikas  kuni Vene ikoonide ja paljude vanade meistrite õlimaalideni. See teema esines mõnikord Kristuse elu tsüklites (vt Kristuse elu kunstis) ja Kristuse kannatusloo tsüklites, sageli ainsa stseenina, kus Kristust pole kujutatud.

Üks teostest sel teemal on Terrassa Santa Maria kiriku apsiidi seinamaal.
pisi|Rembrandt. Peetrus salgab Kristust. 1660
Rembrandti 1660. aasta maal "Peetrus salgab Kristust"  (Rijksmuseum, Amsterdam), mida mõjutasid gravüürid Gerard Seghersi (umbes 1623) maali järgi, kujutab teenijatüdrukut, kes tunneb Peetruse ära, valgustades küünlaga tema nägu. Kaks sõdurit vaatavad rääkivat Peetrust kahtlustavalt, kaugemalt on näha Jeesust, kes pöörab end Peetruse poole, käed seljataha seotud. Peetrus pöörab Jeesusele selja ja žestikuleerib vasaku käega, kuid tema näoilmes ei ole trotsi.John I. Durham. The Biblical Rembrandt: Human Painter in a Landscape of Faith, Mercer University Press 2004, ISBN 978-0-86554-886-2, lk 162.
pisi|Caravaggio. Püha Peetruse lahtiütlemine
Caravaggio maal "Püha Peetruse lahtiütlemine" (1610) asub Metropolitani Kunstimuuseumis New Yorgis. George Weatherhead imetleb, kuidas Caravaggio kujutatud Peetrus väljendab oma ebakindlal ilmel kõhklevat värinat, olles teadlik vääritust valest, mille ta lausub. Tema huuled värisevad ja pilk on otsiv, kuid ta ei suuda leida tõe kindlust.George Hume Weatherhead. A Pedestrian Tour Through France and Italy, Simpkin & Marshall 1834, lk 232.
Sellel maalil oli teenijatüdruku modell sama naine, keda Caravaggio kasutas ka maalil "Ristija Johannese pea mahavõtmine".John L. Varriano. Caravaggio: The Art of Realism, Pennsylvania State University Press 2006, ISBN 978-0-271-02717-3, lk 110.

Peetruse kahetsuse teema ei olnud eriti levinud enne vastureformatsiooni kunsti, kus see muutus populaarseks vastusena protestantide rünnakutele meeleparanduse sakramendi vastu. Sellele aitas kaasa Roberto Bellarmino mõjukas raamat. Pildil on tavaliselt pisarates Peetrus, poolpikkuses portreena, ilma teiste tegelasteta, sageli käed palveasendis ja mõnikord kukk tagaplaanil. Sageli oli see paaris kahetseva Maarja Magdaleenaga, teise eeskujuga Bellarmino raamatus.James Hall. A History of Ideas and Images in Italian Art, Harper & Row 1983, ISBN 978-0-06-433317-7, lk 315.

Georges de La Tour kasutas seda patukahetsuse ikonograafiat teoses "Kahetsev püha Peetrus" (1645), lisades Peetruse jalgade juurde laterna ja kuke kohale rippuva viinapuu. Need vihjed Peetruse salgamisele kui teelt eksimisele ja jüngrisidemete katkestamisele on veel selgemad Georges de La Touri teoses "Püha Peetruse salgamine" (1650).Dalia Judovitz. Georges de La Tour and the Enigma of the Visible, Fordham University Press 2018, ISBN 978-0-8232-774-38, lk 35, 37.

Muusikas
Orlando di Lasso komponeeris Luigi Tansillo poeemi "Lagrime di San Pietro" põhjal samanimelise seitsmehäälses vaimulike madrigalide tsükli. See avaldati Münchenis 1594.

Marc-Antoine Charpentier on kirjutanud samanimelise oratooriumi (1704). 

Peetruse salgamise episoodi esitab Johann Sebastian Bach nii Matteuse passioonis kui ka Johannese passioonis väga liigutavalt. John Eliot GardinerJohn Eliot Gardiner. Music in the Castle of Heaven: A Portrait of Johann Sebastian Bach, Penguin 2013, ISBN 978-1-84614-721-0, lk 365. ütleb: "Me kannatame  vältimatult koos Peetrusega, kuid ebamugav küsimus, mille üle Bach palub meil mõelda, on see: kas keegi meist oleks tema katsumusest edukamalt välja tulnud?"

Ansambli Twenty One Pilots laulus "Ode To Sleep" on viide Peetruse salgamisele.

Lady Gaga viitab Peetruse kolmele salgamisele laulus "Judas".

Ilukirjanduses
Luigi Tansillo kirjutas monumentaalse luuletsükli "Lagrime di San Pietro" ("Peetruse pisarad"), milles on 15 laulust ja 1277 stroofi; see avaldati täismahus postuumselt 1585. aastal Napolis.

Charles Baudelaire avaldas oma nägemuse Peetruse salgamisest teoses "Kurja lilled" (1857).

Peetruse salgamise motiivi kasutab Anton Tšehhov lühijutus "Üliõpilane".

Antropoloogias ja sotsioloogias
Teoses "Le Bouc émissaire" ("Patuoinas") annab René Girard Peetruse salgamisele antropoloogilise ja sotsioloogilise tõlgenduse, nähes selles mitte argust, vaid inimesele omast raskust seista vastu rahvahulga survele.

Vaata ka
pisi|Püha Peetruse Gallicantu kirik
Püha Peetruse Gallicantu kirik

Viited

Kirjandus
Friedrich Justus Knecht. A Practical Commentary on Holy Scripture, B. Herder 1910. The Denial and Repentance of Peter — The Despair of Judas. :en:wikisource:A_Practical_Commentary_on_Holy_Scripture/Part_2/Chapter_72 
Erich Fascher. Petrus 121. – Paulys Realencyclopädie der classischen Altertumswissenschaft, kd XIX, 2, Stuttgart 1938, vg 1340–1341.
Otto Böcher. Petrus I. – Theologische Realenzyklopädie, kd 26, 1996, lk 264, 266, 269.

Välislingid

Kategooria:Uus testament
Kategooria:Kristlik ikonograafia